ज्योती आमगे

ज्योती किशनजी आमगे (जन्म:१६ डिसेंबर, १९९३) ह्या एक भारतीय अभिनेत्री असून त्या गिनेस बुक ऑफ वर्ल्ड रेकॉर्ड्‌स नुसार जगातील सर्वात कमी उंचीच्या जीवित महिला म्हणून प्रसिद्ध आहेत.

ज्योतीचा जन्म १६ डिसेंबर १९९३ रोजी किशनजी आणि रंजना आमगे यांच्या पोटी नागपूर येथे झाला. ज्योतीची पूर्ण उंची ६२.८ सेंटीमीटर (म्हणजे दोन फुटापेक्षा किंचित जास्त) इतकी आहे. त्यांची उंची कमी असण्यामागे अकॉड्रोप्‍लासिया नावाचा आजार कारणीभूत आहे. ही उंची चार महिन्याच्या बाळा इतकी आहे असे मानले जाते.

१६ डिसेंबर २०११ रोजी आमगेच्या १८ व्या वाढदिवशी, त्यांना अधिकृतपणे गिनेस बुक ऑफ वर्ल्ड रेकॉर्डद्वारे ६२.८ सेंटीमीटर (२फूट ३/४इंच) उंचीसह जगातील हयात असलेली सर्वात लहान महिला म्हणून घोषित करण्यात आले.

इ.स. २०१२ मध्ये, त्या नेपाळच्या चंद्र बहादूर डांगी या जगातील सर्वात लहान माणसाला भेटल्या. गिनेज बुक ऑफ वर्ल्ड रेकॉर्डच्या ५७ व्या आवृत्तीसाठी या जोडीने एकत्र पोझ दिली होती.

लोणावळा येथील सेलिब्रिटी वॅक्स म्युझियम मध्ये आमगे यांचा मेणाचा पुतळा उभारण्यात आला आहे.

माध्यमे आणि अभिनय 
आमगेला इ.स. २००९ मध्ये 'बॉडी शॉकःटू फूट टॉल टीन' या ब्रिटिश माहितीपटात दाखवण्यात आले होते. त्या 'बिग बॉस ६' या भारतीय दूरचित्रवाणी कार्यक्रमात पाहुणी कलाकार म्हणून देखील सहभागी होत्या.

इ.स. २०१२ मध्ये इटालियन दूरचित्रवाणी 'चॅनेल ५' वर 'लो शो देई रेकॉर्ड' या कार्यक्रमाचे आमगे, यांनी तेओ मम्मुकारीसह, सूत्रसंचालन केले होते.

१३ ऑगस्ट २०१४ रोजी, त्यांना 'अमेरिकन हॉरर स्टोरी: फ्रीक शो'च्या चौथ्या सीझन मध्ये 'मा पेटिट' म्हणून एक भूमिका देण्यात आली होती.  या कार्यक्रमाचे प्रक्षेपण ८ ऑक्टोबर २०१४ रोजी करण्यात आले होते.

समाज सेवा	
इ.स. २०२० मध्ये भारतातील 'कोविड-19च्या लॉकडाऊन' दरम्यान भारतीय नागरिकांना घरी राहण्याचे आवाहन करण्यासाठी आमगे नागपूर पोलिसांसोबत सहभागी झाल्या होत्या.

अभिनयाची कारकीर्द 
 चित्रपट आणि दूरचित्रवाणी वरील भूमिका

संदर्भ

बाह्य दुवे 
 
 
 ज्योती आमगे ट्विटर वर
 ज्योती आमगे इन्स्टाग्राम वर

इंग्लिश दूरचित्रवाहिनी अभिनेत्री
इंग्लिश चित्रपट अभिनेत्री
हिंदी दूरचित्रवाहिनी अभिनेत्री
दिव्यांग व्यक्ती
स्त्री चरित्रलेख